
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αυτοδίκαιη ανάκληση της αριθ. ΔΕ 9036/17.6.82 απόφασης του 

Νομάρχη Δωδεκάνησου. 1 

Κήρυξη ως αναδασωτέας ιδιωτικής δασικής έκτασης έξι στρεμμά¬ 
των και δεκαεννιά χιλιοστών του στρέμματος (6,019) στη θέση 
«Παραγάλι» περιφέρειας Κοινότητος Τριάδας Ν. Εύβοιας. ... 2 
Ανάκληση αποφάσεως, σχετική με αναγκαστική απαλλοτρίωση ακι¬ 
νήτου στην Κοινότητα Γαλατά Ν. Αιτωλίας και Ακαρνανίας. 3 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για απαλλοτρίωση ακι¬ 


νήτων για την κατασκευή της παράκαμψης Ρεθόμνης. 4 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για τη βελτίωση της Ε.Ο. Λάρισας - Κοζάνης στο τμήμα 
Αυχένας - Μελούνας - κόμβος Ελασσόνας και συγκεκριμένα στα 

ακίνητα από 1 μέχρι και 127. 5 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για την κατασκευή του τμήματος της οδού Θεσ/νίκης - 
Πολυγύρου στο τμήμα από Βούλγαρη - Περ/κή τάφρος Θεσ/ 

νίκης. 6 

Ανακοίνωση παρακατάθεσης αποζημίωσης ακινήτων που απαλλο- 
τριώθηκαν για την κατασκευή της 1ης παραλλαγής του 2ου 
τμήματος από χ.θ. 0+058 μέχρι χ.θ. 0+544,99 της οδού Πά¬ 
τρα - Ίσωμα. 7 

Ανακοίνωση παρακατάθεσης αποζημίωσης για απαλλοτριωθέντα 

ακίνητα στο Νομό Έβρου. 8 

Ειδοποίηση για τη γενόμενη κατάθεση συμπληρωματικής αποζημι- 
ώσεως ακινήτου που απαλλοτριώθηκε για τη διεύρυνση της οδού 
Β. Κωνσταντίνου Άρτης βάσει της υπ’ αριθ. 6/1973 πράξεως 

αναλογισμού αποζημιώσεως της ΔΤΐ Ν. Άρτας. 9 

Ειδοποίηση για παρακατάθεση αποζημίωσης απαλλοτρίωσης εκτά¬ 
σεων για τη βελτίωση της χάραξης και διπλασιασμό της σιδ/κής 
γραμμής Λάρισας - Πλατέος στο τμήμα από ΣΣ Αιγινίου (Χλμ. 
467) έως χλμ. 473. 10 


Ειδοποίηση για παρακατάθεση αποζημίωηαης απαλλοτρίωσης 
εκτάσεων για τη βελτίωση της χάραξης και διπλασιασμό της 
σιδ/κής γραμμής Λάρισας - Πλατέος μεταξύ χλμ. 363 και 375. 11 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός Ζώνης Οικιστικού Ελέγχου κατωτάτου ορίου κατάτμη¬ 
σης και λοιπών όρων και περιορισμών δόμησης στην εκτός εγκε¬ 
κριμένου σχεδίου και εκτός ορίων οικισμού προϋφισταμένου του 
έτους 1923 περιοχή κοινότητας Αγίου Βλασίου, επαρχίας Τρι¬ 
χωνίδας (ν. Αιτωλοακαρνανίας).12 


ΑΝΑΚΟΙΝΩΣΕΙΣ 

Ειδοποίηση για την παρακατάθεση αποζημίωσης ακινήτων που 
έχουν ρυμοτομηθεί με το εγκεκριμένο ρυμοτομικό σχέδιο του Δή¬ 
μου Αθηναίων για την διάνοιξη της οδού Καυτατζόγλου από τη 
Λεωφ. Κηφισού μέχρι την οδό Κουρτίδου σύμφωνα με τις ενδεί¬ 
ξεις της πράξης αναλογισμού 41/1985. 13 

Καθορισμός προσωρινής και οριστικής αποζημίωσης για την προ¬ 
σκύρωση τμήματος οικοπέδου στη θέση Λυκότρυπα του Δήμου 

Αχαρνών Αττικής.-.14 

Ειδοποίηση για την γενομένη παρακατάθεση αποζημίωσης λόγω 
προσκυρώσεως οικοπεδικών τμημάτων, δια της 17/1976 πρά¬ 
ξεως της Δ.Τ.Τ.Ν. Δράμας, εις Δήμο Δράμας.15 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Δ.Ε. 2342 (1) 

Αυτοδίκαιη ανάκληση της αριθ. ΔΕ 9036/17.6.82 απόφασης του Νο- 
μάρχη Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Την αριθ. ΔΕ 9036/17.6.82 απόφασή μας με την οποία κηρύ¬ 
χθηκε απαλλοτριωτέα έκταση εμβαδού 10.902 τ.μ. στην περιοχή Κα- 
μπά της Κοινότητας Καρδάμαινας της νήσου Κω Ν. Δωδ/σου για την 
κάλυψη στρατιωτικών αναγκών. 

2. Το γεγονός ότι μέχρι την 30.7.86 δεν εξεδόθη η δικαστική από¬ 
φαση που προσδιορίζει τις τιμές μονάδας αποζημίωσης της υπόψη 
απαλλοτρίωσης. 

3. Ότι μέχρι την 30.7.86 δεν υποβλήθηκαν από τους δικαιούχους 
υπεύθυνες δηλώσεις ότι επιθυμούν τη διατήρηση της απαλλοτρίω¬ 
σης. 

4. Τις διατάξεις του άρθρου 11 παρ. 4 του Ν.Δ. 797/71, αποφασί¬ 
ζουμε: 

Ανακαλούμε την αριθ. ΔΕ 9036/17.6.82 απόφασή μας περί ανα¬ 
γκαστικής απαλλοτρίωσης έκτασης εμβαδού 10.902 τ.μ. στην περιοχή 
Καμπά Κοινότητας Καρδάμαινας Κω Ν. Δωδ/σου που ανακλήθηκε αυ¬ 
τοδίκαια για τους λόγους που αναφέρονται αναλυτικά στο σκεπτικό της 
παρούσας απόφασης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ρόδος, 17 Φεβρουάριου 1988 
Ο Νομάρχης 

ΓΙΑΝΝΗΣ ΜΑΧΑΙΡΙΔΗΣ 
























ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ, 081 (2) 

Κήρυξη ως αναδασωτέας ιδιωτικής δασικής έκτασης έξι στρεμμάτων 

και δεκαεννιά χιλιοστών του στρέμματος (6,019) στη θέση «Παρα- 

γάλι» περιφέρειας Κοινότητος Τριάδας Ν. Εύβοιας. 

Ο ΔΙΕΥΘΥΝΤΗΣ ΔΑΣΩΝ Ν. ΕΥΒΟΙΑΣ 
Έχοντας υπόψη: 

1. Τις δ/ξεις για διοικητική αποκέντρωση και την 550/16.1.86 
απόφαση του Νομάρχου Εύβοιας «περί αναθέσεως αρμοδιοτήτων υπο¬ 
γραφής υπηρεσιακών εγγράφων». 

2. Τιςδ/ξειςτου άρθρου 117 παρ. 3 του Συντάγματος της Χώρας. 

3. Τις δ/ξεις του Ν. 998/79 «περί προστασίας Δασών και δασικών 
εκτάσεων της Χώρας και ειδικότερα: α) του άρθρου 41 παρ. 1, β) άρ¬ 
θρου 38. 

4. Τις δ/ξεις του Υπ. Γεωργίας: α) 160417/1180/8.7.80, β) 
182447/3049/24.9.80. 

5. Την Ζ.835/16.3.88 αναφορά του Δασαρχείου Χαλκίδας περί κη- 
ρύξεως ως αναδασωτέας της αναφερομένης δασικής έκτασης που εκ¬ 
χερσώθηκε από τους Σωτήριο Σεραφείμ και Αθανάσιο Στρατή κατοίκων 


Αθηνών και Τριάδας αντίστοιχα, αποφασίζουμε: 

Κηρύσσουμε ως αναδασωτέα με σκοπό τη διατήρηση του χαρακτήρα 
του δάσους και την προστασία και ανάπτυξη της δασικής βλαστήσεως 
κ.λπ. την ιδιωτική δασική έκταση (6,019) στρεμμάτων που βρίσκεται 
στη θέση «Παραγάλι» Κοινότητος Τριάδας Ν. Εύβοιας και προσδιορίζο¬ 
νται από τα στοιχεία Α-Β-Γ-Δ-Ε-Ζ-Η-Θ-Ακαιμε όρια: 

Ανατολικά: Με αγροτικό δρόμο. 

Δυτικά: Με ιδιωτικό δάσος Χαλεπίου Πεύκης. 

Βόρεια: Με ιδιωτικό δάσος Χαλεπίου Πεύκης. 

Νότια: Με αγρό που παραχωρήθηκε κατόπιν διανομής, όπως φαίνε¬ 
ται στο συνημμένο τοπογραφικό διάγραμμα που αποτελεί αναπόσπαστο 
μέρος της παρούσας απόφασης. 

Η απόφαση αυτή να δημοσιευθεί στην Εφημερίδα της Κ'ϋβερνή- 
αεως. 

Χαλκίδα, 12 Απριλίου 1988 
Με εντολή, Νομάρχη 
Ο Διευθυντής 
ΜΑΙΑΣ ΚΑΠΡΑΛΟΣ 

Αριθ. 404 (3) 

Ανάκληση αποφάσεως, σχετική με αναγκαστική απαλλοτρίωση ακινή¬ 
του στην Κοινότητα Γαλατά Ν. Αιτωλίας και Ακαρνανίας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΓΑΛΑΤΑ 
Ν. ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Με την υπ’ αριθ. 33/88 απόφαση του Κοινοτικού Συμβουλίου Γα¬ 
λατά, ανακλήθηκε η όμοια 129/87 απόφαση, σχετικά με την αναγκα¬ 
στική απαλλοτρίωση ακινήτου, για τη δημιουργία κοινοτικού Γυμνα¬ 
στηρίου. 

Γαλατάς, 7 Απριλίου 1988 
Ο Πρόεδρος 

ΓΡΗΓΟΡΙΟΣ Κ. ΣΑΚΑΡΕΛΟΣ 

- 4 - 

ΑΝΑΚΟΙΝΩΣΕΙΣ 

Αριθ. Α12α/647/φ.28Ρ (4) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για την κατασκευή της παράκαμψης Ρεθύμνης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Σύμφωνα με: 

1. Τα άρθρα 7 και 8 του Ν.Δ. 797/1971 «περί αναγκαστικών απαλ¬ 
λοτριώσεων» και 

2. Την υπ’ αριθ. ΕΔ2α/01/159/Φ.2.2.1/17.12.86 απόφαση του 
Υπουργού Περ/ντος, Χωρ/ξίας και Δημ. Έργων «περί μεταβιβάσεως 
αρμοδιοτήτων στο Γεν. Γραμματέα και Προϊσταμένους Δ/νσεων» (Εγκ. 
Ε.153) ΦΕΚ 884/Β/17.12.86, γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Δ.2222/1232/84 
κοινή απόφαση των Υπουργών Οικονομικών και Δημοσίων Έργων 
(ΦΕΚ 385/84 τ.Δ') για την κατασκευή της παράκαμψης Ρεθύμνης της 
Ν.Ε.Ο. Κρήτης αριθ. 90. 

β) Τους ενυποθήκους δανειστές και τους τρίτους διεκδικητές των 
αριθ. κ.π. 9, 15, 43, 44, 70, 77, 83, 86, 117, 121, 166 ακινήτων 
αυτών, ότι η αποζημίωση της εδαφικής επιφάνειας και των επικειμένων 
της, όπως περιγράφονται στο σχετικό κτηματολογικό πίνακα, που κα¬ 
θορίστηκε με την 242/87 απόφαση του Εφετείου Κρήτης έχει παρακα¬ 
τατεθεί στο Γραφείο Παρ/κών Ρεθύμνης. 

Σχετικά έχει εκδοθεί το 9414/24.3.88 γραμμάτιο σύστασης παρα¬ 
καταθήκης ποσού δρχ. ενός εκατομμυρίου επτακοσίων ενενήντα πέντε 
χιλιάδων επτακοσίων (1.795.700). 

Η αποζημίωση θα αποδοθεί στα πρόσωπα που θα αναγνωριστούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Απριλίου 1988 
Με εντολή Υπουργού 
Ο Διευθυντής κ.α.α. 

Π. ΑΘΑΝΑΣΑΚΟΠΟΥΛΟΥ 

- ♦ - 

Αριθ. Α12α/626/φ.15 (5) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για τη βελτίωση της Ε.Ο. Λάρισας - Κοζάνης στο τμήμα Αυχέ¬ 
νας - Μελούνας - κόμβος Ελασσόνας και συγκεκριμένα στα ακίνητα 

από 1 μέχρι και 127. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Σύμφωνα με: 

1. Τα άρθρα 7 και 8 του Ν.Δ. 797/1971 «περί αναγκαστικών απαλ¬ 
λοτριώσεων» και 

2. Την υπ’ αριθ. ΕΔ2α/01/159/Φ.2.2.1/17.12.86 απόφαση του 
Υπουργού Περ/ντος, Χωρ/ξίας και Δημ. Έργων «περί μεταβιβάσεως 
αρμοδιοτήτων στο Γεν. Γραμματέα και Προϊσταμένους Δ/νσεων» (Εγκ. 
Ε.153) ΦΕΚ 884/Β/17.12.86, γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Π.860/94/Κηρ. Λά¬ 
ρισας 17.2.86 κοινή απόφαση των Υπουργών Οικονομικών και Δημο¬ 
σίων Έργων (ΦΕΚ 169/10.3.86) για τη βελτίωση της Ε.Ο. Λάρισας - 
Κοζάνης στο τμήμα Αυχένας - Μελούνας - κόμβος Ελασσόνας και συ¬ 
γκεκριμένα στα ακίνητα από 1 μέχρι και 127. , 


β) Τους ενυποθήκους δανειστές και τους τρίτους διεκδικητές των 
αριθ. κ.π. 9, 15, 43, 44, 70, 77, 83, 86, 117, 121, 166 ακινήτων 
αυτών, ότι η αποζημίωση της εδαφικής επιφάνειας και των επικειμένων 
της, όπως περιγράφονται στο σχετικό κτηματολογικό πίνακα, που κα¬ 
θορίστηκε με την αριθ. 862/18.12.87 απόφαση του Μον. I Ιρωτ. Λάρι¬ 
σας έχει παρακατατεθεί στο Ταμείο Παρ/κών Ελασσόνος. 

Σχετικά έχει εκδοθεί το 5316/4.4.88 γραμμάτιο σύστασης παρα¬ 
καταθήκης ποσού δρχ. σαράντα δύο εκατομμύρια επτακόσιες εβδομή¬ 
ντα έξη χιλ. οκτακόσιες ενενήντα οκτώ (42.776.898). 

Η αποζημίωση θα αποδοθεί στα πρόσωπα που θα αναγνωριστούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Απριλίου 1988 
Με εντολή Υπουργού 
Ο Διευθυντής κ.α.α. 

Π. ΑΘΑΝΑΣΑΚΟΠΟΥΛΟΥ 

-♦- 

Αριθ. Α12/654/φ.4 (6) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για την κατασκευή του τμήματος της οδού Θεσ/νίκης - Πολυ¬ 
γύρου στο τμήμα από Βούλγαρη - Περ/κή τάφρος Θεσ/νίκης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Σύμφωνα με: 

1. Τα άρθρα 7 και 8 του Ν.Δ. 797/1971 «περί αναγκαστικών απαλ¬ 
λοτριώσεων» και 

2. Την υπ’ αριθ. ΕΔ2α/01/159/Φ.2.2.1/17.12.86 απόφαση του 
Υπουργού Περ/ντος, Χωρ/ξίας και Δημ. Έργων «περί μεταβιβάσεως 
αρμοδιοτήτων στοΈεν. Γραμματέα και Προϊσταμένους Δ/νσεων» (Εγκ. 
Ε.153) ΦΕΚ 884/Β/17.12.86, γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Δ.5690/1421/ 
20.12.83 κοινή απόφαση των Υπουργών Οικονομικών και Δημοσίων 
Έργων (ΦΕΚ 822/83) για την κατασκευή του τμήματος της οδού 
Θεσ/νίκης - Πολυγύρου στο τμήμα από Βούλγαρη - Περ/κή Τάφρος 
Θεσ/νίκης. 

β) Τους ενυποθήκους δανειστές και τους τρίτους διεκδικητές των 
αριθ. κ.π. 9, 15, 43, 44, 70, 77, 83, 86, 117, 121, 166 ακινήτων 
αυτών, ότι η αποζημίωση της εδαφικής επιφάνειας και των επικειμένων 
της, όπως περιγράφονται στο σχετικό κτηματολογικό πίνακα, που κα¬ 
θορίστηκε με την αριθ. 914/85 απόφαση του Μον. Πρωτ. Θεσ/νίκης 
έχει παρακατατεθεί στο Υποκ/μα Ταμείου Θεσ/νίκης. 

Σχετικά έχει εκδοθεί το αριθ. 416043, 416042, 416080 γραμμά¬ 
τιο σύστασης παρακαταθήκης ποσού δρχ. δέκα εκατομμύρια τριακόσιες 
εβδομήντα έξη χιλιάδες διακόσιες δρχ. (10.376.200). 

Η αποζημίωση θα αποδοθεί στα πρόσωπα που θα αναγνωριστούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 19 Απριλίου 1988 
Με εντολή Υπουργού 
Ο Διευθυντής κ.α.α. 

Π. ΑΘΑΝΑΣΑΚΟΠΟΥΛΟΥ 

-♦- 

Αριθ. 1973 (7) 

Ανακοίνωση παρακατάθεσης αποζημίωσης ακινήτων που απαλλοτριώ¬ 
θηκαν για την κατασκευή της 1ης παραλλαγής του 2ου τμήματος 
από χ.θ. 0+058 μέχρι χ.θ. 0+544,99 της οδού Πάτρα - Ίσωμα. 

Ο ΝΟΜΑΡΧΗΣ ΑΧΑΪΑΣ 

Σύμφωνα με τα άρθρα 7 και 8 του Ν.Δ. 797/71 «περί αναγκαστι¬ 
κών απαλλοτριώσεων» γνωστοποιούμε: , 

1) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την 12048/1032/21.7.86 
(ΦΕΚ 688/86 τ.Δ’) απόφασή μας, με την οποία κηρύξαμε απαλλοτρι- 
ωτέα έκταση 1953,20 μ 5 για την κατασκευή των εργασιών του θέμα- 
τος. 

2) Στους ενυπόθηκους δανειστές και τρίτους διεκδικητές των ακινή¬ 
των αυτών ότι η αποζημίωση της εδαφικής επιφάνειας και των επικει¬ 
μένων της, όπως περιγράφονται στο σχετικό κτηματολογικό πίνακα, 
που καθορίστηκε με την αριθ. 1157/597/87/30.9.87 απόφαση του 

Μονομελούς Πρωτοδικείου Πατρών έχει παρακατατεθεί στο Ταμείο 
Παρακαταθηκών και Δανείων - Τποκαταστήμα Πατρών. 

Σχετικά έχει εκδοθεί το με αριθ. 242441/4.4.88 Γραμμάτιο Συ- 
στάσεως Παρακαταθήκης ποσού ενός εκατομμυρίου είκοσι δύο χιλιά¬ 
δων εξακοσίων (1.022.600) δραχμών. 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνή- 
σεως. 

Πάτρα, 19 Απριλίου 1988 
Ο Νομάρχης 
ΔΗΜ. ΠΑΝΤΑΖΗΣ 

-♦- 

Αριθ. Η - 901 (8) 

Ανακοίνωση παρακατάθεσης αποζημίωσης για απαλλοτριωθέντα ακί¬ 
νητα στο Νομό Έβρου. 

Ο ΝΟΜΑΡΧΗΣ ΕΒΡΟΤ 

Έχοντας υπόψη τα άρθρα 7 και 8 του Ν.Δ. 797/71 «περί αναγκα¬ 
στικών απαλλοτριώσεων», γνωστοποιούμε σε όσους έχουν ή διεκδικούν 
δικαιώματα κυριότητας σε ακίνητα που απαλλοτριώθηκαν αναγκα¬ 
στικά με την Τ - 1602/φ.395/7.2.86 απόφαση Νομάρχη Έβρου 
(ΦΕΚ 169/10.3.86) για την «κατασκευή τάφρου 31—τΐ περιοχής Νε- 
οχωρίου Ορ/δος Ν. Έβρου» συνολικής έκτασης 574μ2 καθώς και τους 
ενυπόθηκους δανειστές και τους τρίτους γενικά διεκδικητές των ακινή¬ 
των αυτών, ότι η αποζημίωση της εδαφικής επιφάνειας και των επικει¬ 
μένων της όπως περιγράφονται στο σχετικό κτηματολογικό πίνακα και 
διάγραμμα, καθορίστηκε με την αριθ. 612/87/22.10.87 απόφαση 
του Μονομελούς Πρωτοδικείου Ορεστιάδος και έχει παρακατατεθεί στο 
Γραφείο Παρακαταθηκών Ορεστιάδας εκδοθέντος του αριθ. 11217/ 
22.3.88 γραμματίου συστάσεως παρακαταθήκης δρχ. (631.400) εξα¬ 
κόσιες τριάντα μία χιλ. τετρακόσιες δρχ. 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι κατά τη νόμιμη διαδικασία. 

Η παρούσα να δημοσιευθεί στην Εφημερίδα της Κυβερνήσεως. 

Αλεξανδρούπολη, 4 Απριλίου 1988 
Ο Νομάρχης 

ΑΝΤ. ΚΩΒΑΙΟΣ 

-♦- 

(9) 

Ειδοποίηση για τη γενόμενη κατάθεση συμπληρωματικής αποζημιώ- 

σεως ακινήτου που απαλλοτριώθηκε για τη διεύρυνση της οδού Β. 

Κωνσταντίνου Άρτης βάσει της υπ’ αριθ. 6/1973 πράξεως αναλο¬ 
γισμού αποζημιώσεως της ΔΤΥ Ν. Άρτας. 

Ο ΑΝΤΙΔΗΜΑΡΧΟΣ ΑΡΤΑΙΩΝ 

Έχοντας υπόψη τις διατάξεις του ΑΝ 1731/399 «περί αναγκαστι¬ 
κών απαλλοτριώσεων όπως τροποποιήθηκε και ισχύει σήμερα γνωστο¬ 
ποιεί στον έχοντα εμπράγματα δικαιώματα κυριότητας στο ακίνητο 
(ιδιοκτησίας 3) που απαλλοτριώθηκε για τη διεύρυνση της οδού Β. 
Κων/νου Άρτας βάσει της υπ’ αριθ. 6/1973 πράξεως αναλογισμού 
αποζημιώσεως της ΔΤΤ Άρτας που έγινε οριστική και αμετάκλητη και 
για το οποίο καθορίστηκε α) η προσωρινή τιμή μονάδας με την υπ’ αριθ. 
577/83 απόφαση Μονομελούς Πρωτοδικείου Άρτιας, β) οριστική τιμή 
μονάδας με την υπ’ αριθ. 59/87 απόφαση του Πολυμελούς Πρωτοδι¬ 
κείου Άρτας ότι η σχετική συμπληρωματική αποζημίωση κατατέθηκε 
στο Ταμείο Παρακαταθηκών και Δανείων και ότι εκδόθηκε το αριθ. 
901053/13.1.1988 Γραμμάτιο συστάσεως Παρακαταθήκης ολικού 
ποσού 170.500 δρχ. και το οποίο μπορεί να εισπράξει η δικαιούχος Ου¬ 
ρανία συζ. Νικολάου Μητσιάνη το γένος Νικολάου Κατσαρο'ύ ή Λειβαδι- 
ώτου (ιδιοκτησία 3). 

Άρτα, 20 Απριλίου 1988 

Ο Αντιδήμαρχος 
ΙΩΑΝΝΗΣ ΝΑΚΑΣ 

-♦- 


Αριθ. 506583/511-9-2/37 (10) 

Ειδοποίηση για παρακατάθεση αποζημίωσης απαλλοτρίωσης εκτάσεων 
για τη βελτίωση της χάραξης και διπλασιασμό της σιδ/κής γραμμής 
Λάρισας - Πλατέος στο τμήμα από ΣΣ Αιγινίου Χλμ. 467 έως χλμ. 
473. 

Ο ΓΕΝΙΚΟΣ ΔΙΕΥΘΥΝΤΗΣ ΤΟΥ ΟΡΓΑΝΙΣΜΟΥ 
ΣΙΔΗΡΟΔΡΟΜΩΝ ΕΛΛΑΔΟΣ 

1. Σύμφωνα με τις διατάξεις των άρθρων 7 και 11 του Ν.Δ. 797/71 
περί αναγκαστικών απαλλοτριώσεων πληροφορούμε όσους: 

α) Έχουν δικαιώματα κυριότητας και άλλα εμπράγματα δικαιώ¬ 
ματα στα ακίνητα που απαλλοτριώθηκαν με τη Μ. 1487/401/ 
12.5.86 κοινή απόφαση των Υπουργών Οικονομικών και Μεταφορών 
- Επικοινωνιών (ΦΕΚ 451/Τ-Δ/86) για τη βελτίωση της χάραξης και 
το διπλασιασμό της σιδ/κής γραμμής Λάρισας - Πλατέος στο τμήμα 
από Σ.Σ. Αιγινίου (χλμ. 467) έως χλμ. 473. 

β) Έχουν εγγράψει υποθήκη ή έχουν επιβάλλει κατάσχεση ή με 
οποιοδήποτε άλλο τρόπο, διεκδικούν δικαιώματα στα ακίνητα που 
απαλλοτριώθηκαν, ότι, η αποζημίωση που καθόρισε το Μονομελές 
Πρωτοδικείο Κατερίνης, με την 564/87 απόφασή του για τα ακίνητα 
που εικονίζονται στο 1317/31.12.85 κτηματολογικό διάγραμμα και 
πίνακα, έχει κατατεθεί στο Ταμείο Παρακαταθηκών και Δανείων και 
έχει εκδοθεί το 61/30.3.88 γραμμάτιο σύστασης παρακαταθήκης για 
ποσό 36.753.200 δρχ. (Γραφείο Παρακαταθηκών Αιγινίου). 

2. Η παραπάνω αποζημίωση θα αποδοθεί στους δικαιούχους που θα 
αναγνωρισθούν με το Νόμο. 

Αθήνα, 5 Απριλίου 1988 
Ο Γεν. Διευθυντής 
Α. ΛΑΜΠΡΙΝΟΠΟΥΛΟΣ 

(Αριθ. διπλ. του Δημ. Ταμ. Κολωνού 4343655/22.4.88) 

-♦- 

Αριθ. 506497/511-8-5/21 (11) 

Ειδοποίηση για παρακατάθεση αποζημίωησης απαλλοτρίωσης εκτά¬ 
σεων για τη βελτίωση της χάραξης και διπλασιασμό της σιδ/κής 
γραμμής Λάρισας - Πλατέος μεταξύ χλμ. 363 και 375. 

Ο ΓΕΝΙΚΟΣ ΔΙΕΥΘΥΝΤΗΣ ΤΟΥ ΟΡΓΑΝΙΣΜΟΥ 
ΣΙΔΗΡΟΔΡΟΜΩΝ ΕΛΛΑΔΟΣ 

1. Σύμφωνα με τις διατάξεις των άρθρων 7 και 11 του Ν.Δ. 797/71 
περί αναγκαστικών απαλλοτριώσεων πληροφορούμε όσους: 

α) Έχουν δικαιώματα κυριότητας και άλλα εμπράγματα δικαιώ¬ 
ματα στα ακίνητα που απαλλοτριώθηκαν με τη Μ. 3190/7.10.85 
Κοινή Απόφαση Υπουργών Οικονομικών και Μεταφορών - Επικοινω¬ 
νιών (ΦΕΚ 672/Τ.Δ/7.11.85) για τη βελτίωση της χάραξης και το 
διπλασιασμό της σιδ/κής γραμμής Λάρισας - Πλατέος μεταξύ χλμ. 
363 και 375 (Γυρτώνη - Ευαγγελισμός), 

β) Έχουν εγγράψει υποθήκη ή έχουν επιβάλλει κατάσχεση ή με 
οποιοδήποτε άλλο τρόπο, διεκδικούν δικαιώματα στα ακίνητα που 
απαλλοτριώθηκαν, ότι, η αποζημίωση που καθόρισε το Μονομελές 
Πρωτοδικείο Λάρισας, με την 796/87 απόφασή του για τα ακίνητα 
που εικονίζονται στο 1197 κτηματολογικό διάγραμμα και πίνακα, έχει 
κατατεθεί στο Ταμείο Παρακαταθηκών και Δανείων και έχει εκδοθεί με 
το με αριθμό 7825/16.3.88 γραμμάτιο σύστασης παρακαταθήκης για 
ποσό 60.911.040 δρχ. (Β’ Γραφείο Παρακαταθηκών Λάρισας). 

2. Η παραπάνω αποζημίωση θα αποδοθεί στους δικαιούχους που θα 
αναγνωρισθούν με το Νόμο. 

Αθήνα, 31 Μαρτίου 1988 
Ο Γεν. Διευθυντής 
Α. ΛΑΜΠΡΙΝΟΠΟΥΛΟΣ 

(Αριθ. διπλ. του Δημ. Ταμ. Κολωνού 4343656/22.4.88) 

-♦- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 12 ) 

Καθορισμός Ζώνης Οικιστικού Ελέγχου κατωτάτου ορίου κατάτμησης 
και λοιπών όρων και περιορισμών δόμησης στην εκτός εγκεκριμένου 
σχεδίου και εκτός ορίων οικισμού προϋφισταμένου του έτους 1923 
περιοχή κοινότητας Αγίου Βλασίου, επαρχίας Τριχωνίδας (ν, Αιτω¬ 
λοακαρνανίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 29 (παρ. 1) αυτού, όπως τροποποιήθηκε με την πα- 
ράγρ. 14 του άρθρου 8 του ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των Ταμείου Νομικών» (ΦΕΚ 4/Α). 

2. Τις διατάξεις του ν. 1558/1985 «Κυβέρνηση και Κυβερνητικά 
Όργανα»(ΦΕΚ 137/Α) και ειδικότερα το άρθρο 23 παράγρ. 1. 

3. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος - Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

4. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος - 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

5. Τις υπ’ αριθ.11/1987 και 36/1987 γνωμοδοτήσεις του κοινοτι¬ 
κού συμβουλίου Αγίου Βλασίου. 

6. Τις υπ’ αριθ. 4 και 17/1987 γνωμοδοτήσεις του Συμβουλίου 
Χωροταξίας, Οικισμού και Περιβάλλοντος, ν. Αιτωλοακαρνανίας. 

7. Την υπ’ αριθ. 23/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και- Δημοσίων Έργων, αποφασίζουμε: 

Άρθρο 1. 

Καθορίζεται Ζώνη Οικιστικού Ελέγχου (Ζ.Ο.Ε.) στην εκτός σχεδίου 
και εκτός ορίων οικισμού προϋφισταμένου του έτους 1923 περιοχή της 
κοινότητας Αγίου Βλασίου, επαρχίας Τριχωνίδας (ν. Αιτωλοακαρνα¬ 
νίας), όπως το όριο της Ζώνης φαίνεται με στοιχεία 8α, 8, 7, 6, 19, 20 
έως και 48, 8α στο σχετικό πρωτότυπο διάγραμμα σε κλίμακα 1:500, 
που θεωρήθηκε από τον Προϊστάμενο της Διεύθυνσης Πολεοδομικών 
Εφαρμογών με την υπ’ αριθ. 15748/1988 πράξη του και που συνο¬ 
πτικό του αντίτυπο δημοσιεύεται με το παρόν διάταγμα. 

Άρθρο 2. 

Μέσα στη Ζ.Ο.Ε. όπως περιγράφεται στο προηγούμενο άρθρο, καθο¬ 
ρίζονται κατώτατο όριο κατάτμησης, χρήσεις γης και όροι και περιορι¬ 
σμοί δόμησης ως ακολούθως: 

Ι.α) Το κατώτατο όριο κατάτμησης και αρτιότητας των γηπέδων 
ορίζεται σε οκτώ (8) στρέμματα. 

β) Κατά παρέκκλιση του προηγουμένου εδαφίου θεωρούνται άρτια 
και οικοδομήσιμα τα γήπεδα, τα οποία: ι) κατά την ημερομηνία δημο¬ 


σίευσης του παρόντος δ/τος έχουν ελάχιστο εμβαδόν τέσσερα (4) στρέμ¬ 
ματα και ιι) κατά την ημερομηνία δημοσίευσης του από 5.4.1977 π. δ/ 
τος «Περί τροποποιήσεως του από 23.10.1928 π. δ/τος κλπ». (ΦΕΚ 
133/Δ) είχαν ελάχιστο εμβαδόν δύο (2) στρέμματα. 

2. Στην παραπάνω ζώνη επιτρέπονται μόνο οι κάτωθι χρήσεις: 

- κατοικία 

- κτίρια στέγασης μηχανών εγκατάστασης υποσταθμών ηλεκτρικού 
ρεύματος. 

- αντλητικές εγκαταστάσεις μετά από σύμφωνη γνώμη του Ινστιτού¬ 
του Γεωλογικών Μεταλλευτικών Ερευνών (ΙΓΜΕ). 

3. Για την ανέγερση κατοικίας ορίζεται μέγιστο εμβαδόν κτιρίου 
εβδομήντα (70)μ 2 σε ισόγειο που καλύπτεται υποχρεωτικά με στέγη 
από κεραμίδια. 

4. α) Η θεμελίωση των κτιρίων γίνεται σε βάθος μέχρι ενός (1) μέ¬ 
τρου. 

β) Το αποχετευτικό σύστημα κατασκευάζεται εξωτερικά με σιδηρο- 
σωλήνες 16 ατμοσφαιρών και η απόσταση των βόθρων από την πηγή 
ορίζεται σε εκατό (100) μέτρα τουλάχιστον και δέκα (10) μέτρα υψομε¬ 
τρικά χαμηλότερα από αυτή. 

γ) Απαγορεύεται οποιαδήποτε διατάραξη του εδάφους με σκαπτικά 
μηχανήματα και χρήση εκρηκτικών. 

δ) Για οποιαδήποτε ανεγειρόμενη ή υφιστάμενη οικοδομή απαιτείται 
ο έλεγχος και η έγκριση του συστήματος αποχέτευσης από επιτροπή 
των Υπηρεσιών Πολεοδομίας, Περιβάλλοντος, Υγιεινής και της Κοινό¬ 
τητας. 

5. Κατά τα λοιπά ισχύουν οι διατάξεις του από 24.5.1985 π. δ/τος 
(ΦΕΚ 270/Δ). 

Άρθρο 3. 

Οικοδομικές άδειες, που εκδόθηκαν πριν από τη δημοσίευση του πα¬ 
ρόντος διατάγματος, εκτελούνται όπως εκδόθηκαν, εφαρμοζομένων 
όμως των περιορισμών της παραγράφου 4 του προηγούμενου άρθρου. 

Άρθρο 4. 

Από τη δημοσίευση του παρόντος διατάγματος καταργείται η υπ’ 
αριθ. 61614/3105/2.10.87 απόφαση του Γενικού Γραμματέα του 
Υπουργείου Περιβάλλοντος, Χωροταξίας και Δημοσίων Έργων «Ανα¬ 
στολή οικοδομικών εργασιών και χορήγησης οικοδομικών αδειών στην 
εκτός του εγκεκριμένου ρυμοτομικού σχεδίου περιοχή της κοινότητας 
Αγίου Βλασίου (ν. Αιτωλοακαρνανίας)» (ΦΕΚ 980/Δ/7.10.1987). 

Άρθρο 5. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος - Χωροταξίας και Δημο¬ 
σίων Εργων, αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 28 Μαρτίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Α128/0/10530 (13) 

Ειδοποίηση για την παρακατάθεση αποζημίωσης ακινήτων που έχουν 
ρυμοτομηθεί με το εγκεκριμένο ρυμοτομικό σχέδιο του Δήμου Αθη¬ 
ναίων για την διάνοιξη της οδού Καυτατζόγλου από τη Λεωφ. Κηφι¬ 
σού μέχρι την οδό Κουρτίδου σύμφωνα με τις ενδείξεις της πράξης 
αναλογισμού 41/1985. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 «περί σχεδίων πόλεων, κωμών 
κ.λπ.» (ΦΕΚ 228Α/23). 

2) Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» (ΦΕΚ 1Α/71). 

3) Την εξουσιοδοτική απόφαση του Υπουργού ΠΕΧΩΔΕ ΕΔ2α/01/ 
159/Φ.2.2.1/16.12.86 ΦΕΚ 884 Β/86 και τις διατάξεις του άρθρου 
23 παρ. 22 του Ν. 1735/1987 ΦΕΚ 195/11.11.87 τ.Α\ 

4) Τον πίνακα παρακατάθεσης της αποζημίωσης με ημερομηνία 
24.2.1988 που καθορίστηκε με την απόφαση 430/16.4.1987 του 
Μονομελούς Πρωτοδ. Αθηνών για ακίνητα που ρυμοτομήθηκαν με το 
εγκριμένο ρυμοτομικό σχέδιο του Δήμου Αθηναίων για τη διάνοιξη της 
οδού Καυτατζόγλου από τη Λεωφόρο Κηφισού μέχρι την οδό Κουρτίδου 
σύμφωνα με τις ενδείξεις της πράξης αναλογισμού 41/1985. 

5) Τις διατάξεις του Π.Δ. 69/88 ΦΕΚ 28/16.2.88 τ.Α' «Οργανι¬ 
σμός Γεν. Γ.Δ.Ε.». 

Ειδοποιούμε τα πρόσωπα που έχουν ή αξιώνουν εμπράγματα δικαι¬ 
ώματα στα παραπάνω ακίνητα που έχουν ρυμοτομηθεί, όπως σημειώ¬ 
νονται στα στοιχεία προδικασίας του άρθρου 5 του Ν. 653/77 ότι η 
αποζημίωση για τα ακίνητα αυτά έχει κατατεθεί στο Ταμείο Παρακα¬ 
ταθηκών και Δανείων, ύστερα από τον συμψηφισμό δικαιωμάτων και 
υποχρεώσεων που προβλέπει το άρθρο 6 του Ν. 5269/31 με την έκ¬ 
δοση του γραμματίου παρακαταθήκης 915457/20.4.88 για συνολικό 
ποσό 103.590.243. 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
αναγνωρισθούν δικαιούχοι. 

1) Δημητρίου Καρτελιά (ιδ. 1) δρχ. 9.371.710. 

2) Εμμανουήλ Συγκελάκη (ιδ. 14) δρχ. 7.932.605. 

3) Ιωάννας Συγκελάκη (ιδ. 13) δρχ. 6.225.190. 

4) Σταματίνας Μαλτέζου συζ. Ηλία (ιδ. 17) δρχ. 8.678.390. 

5) Αντωνίου Μιχαλοπούλου (ιδ. 11) δρχ. 11.074.530. 

6) Ευαγγέλου Σπανού (ιδ. 18) δρχ. 8.306.190. 

7) Βασιλικής Κολιάτσου (ιδ. 3) δρχ. 2.784.040. 

8) Βασιλικής Μιχαλοπούλου (ιδ. 11Α) δρχ. 14.479.280. 

9) Αναστασίας Καπίτσα (ιδ. 29) δρχ. 719.988. 

10) Παναγιώτου Μουστακάτου (ιδ. 12) δρχ. 34.018.320. 

Αθήνα, 22 Απριλίου 1988 
Με εντολή Υπουργού 

Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 

-♦- 

(14) 

Καθορισμός προσωρινής και οριστικής αποζημίωσης για την προσκύ¬ 
ρωση τμήματος οικοπέδου στη θέση Λυκότρυπα του Δήμου Αχαμ¬ 
νών Αττικής. 

Περίληψη των υπ’ αριθ. 1286/19.4.88 και 1287/19.4.88 πρά¬ 
ξεων κατάθεσης Γραμματίων Παρακαταθήκης της Συμβ/φου Πει¬ 
ραιώς Βασιλικής - Καπράνου - Διάνου, δια των οποίων κατετέθηκαν 
στο Ταμείον Παρακαταθηκών και Δανείων (Κεντρική Υπηρεσία) δρχ. 


399.000 και 57.000 αντίστοιχα, σύμφωνα με τις υπ’ αριθ. 1131/86 
απόφαση του Μονομ. Πρωτ. Αθηνών και-υπ’ αριθ. 12418/87 από¬ 
φαση του Εφετείου Αθηνών, που καθώρισαν προσωρινώς και οριατικώς 
αντίστοιχα την αποζημίωση για την προσκύρωση τμήματος οικοπέδου 
εμβαδού 114 μ 2 , κειμένου στο Ο.Τ. 459 του Δ. Αχαρνών, στη θέση Λυ¬ 
κότρυπα, σε εφαρμογή του ρυμοτομικού σχεδίου του Δήμου Αχαρνών 
Αττικής, σύμφωνα με την υπ’ αριθ. 36/1985 πράξη προσκύρωσης της 
Πολεοδομικής Υπηρεσίας του Δ/τος Ανατολ. Αττικής (Γραφείου Αχαρ¬ 
νών), που κυρώθηκε με την υπ’ αριθ. 7176/27.11.1985 απόφαση της 
Νομαρχίας Αττικής, Διαμέρισμα Ανατολικής Αττικής. 

Καταθέτης: Παναγιώτης Κουραμπάς του Νικολάου. 

Δικαιούχοι: Σύμφωνα με την πράξη προσκυρώσεως η ΕΥΔΑΠ, Ελ¬ 
ληνικό Δημόσιο. 

Συνολικό ποσό αποζημιώσεως προσωρινώς και οριστικώς καθορι- 
σθείσης: Δρχ. 456.000 - (μ 2 114 X 4.000) αποδοτέα στους κατά 
Νόμο αναγνωρισθησομένους δικαιούχους, περί της οποίας τα υπ’ αριθ. 
912689/1.4.88 και 915026/18.4.88 γραμμάτια συστάσεως Παρα¬ 
καταθήκης του Ταμείου Παρακαταθηκών και Δανείων (Κεντρική Υπη¬ 
ρεσία), που κατατέθηκαν στη Συμβ/φο Πειραιώς Βασιλική Καπράνου - 
Διάκου. 

Ο Πληρεξούσιος Δικηγόρος 
ΣΤΡΑΤΗΣ ΣΗΜΑΝΤΗΡΗΣ 
(Αριθ. διπλ. Δημ. Ταμ. I Αθ. 4167521/25.4.88) 

-♦- 

(15) 

Ειδοποίηση για την γενομένη παρακατάθεση αποζημίωσης λόγω προ¬ 
σκυρώσεως οικοπεδικών τμημάτων, δια της 17/1976 πράξεως της 

Δ.Τ.Υ.Ν. Δράμας, εις Δήμον Δράμας. 

Γνωστοποιείται εις πάντα ενδιαφερόμενον, ότι δια των υπ’ αριθμ. 
24326/12.4.88 και 24327/12.4.88 γραμματίων συστάσεως παρα¬ 
καταθήκης κατετέθη εις το Ταμείο Παρακαταθηκών και Δανείων (Γρα¬ 
φείο Δράμας) ποσόν 616.000 δρχ. και 735.000 δρχ. (αντίστοιχα υπέρ 
των εικαζόμενων ή αναγνωρισθησομένων ιδιοκτητών - δικαιούχων 
των προσκυρουμένων ιδιοκτησιών, κατ’ εφαρμογήν της 17/1976 
Πράξεως προσκυρώσεως και στο υπ’ αριθμ. 326 Ο.Τ. (συγκεκριμένα 
προ της συμβολής των οδών Γ. Παπανδρέου και Κάσσου), ως εξής: α) 
υπέρ του Δήμου Δράμας, ως εικαζομένου ιδιοκτήτη της υπ’ αριθ. «37» 
προσκυρουμένης ιδιοκτησίας, εκτάσεως 17,60 τ.μ., οριζόμενης εις το 
σχεδιάγραμμα το συνοδεύον την πράξιν (17/1976) προσκυρώσεως, με 
τα στοιχεία 109,110,112,113,109 - 616.000 δρχ., β)υπέρ αγνώ¬ 
στου ή Χαιρεσταντίδη Χρήστου ή «Ο.Ε. Κλεισθένης Παυλίδης και Σία» 
που εδρεύει στη Δράμα και εκπροσωπείται νόμιμα, ως εικαζομένου ιδιο¬ 
κτήτη της υπ’ αριθ. «5» ιδιοκτησίας, εκτάσεως 21 τ.μ., οριζομένης στο 
ανωτέρω σχεδιάγραμμα με τα περιμετρικά στοιχεία 113, 114, 115, 

109, 113 - 735.000 δρχ. 

Αι άνω ιδιοκτησίαι ετακτοποιήθησαν δια της υπ’ αριθ. 17/1976 
πράξεως προσκυρώσεως της Δ.Τ.Υ.Ν. Δράμας, η δε οριστικοποιηθείσα 
προσωρινή τιμή μονάδος ορίσθηκε δια της υπ’ αριθ. 89/1987 αποφά- 
σεως του Μονομελούς Πρωτοδικείου Δράμας. 

Παρακαταθέται του άνω ποσού είναι οι Μιχαήλ και Νικόλαος Μαυ- 
ρόπουλος του Γαβριήλ, ως κληρονόμοι του Γαβριήλ Μαυρόπουλου, κά¬ 
τοικοι Δράμας Αγ. Βαρβάρας 3 και συνιδιοκτήται του οικοπεδικού τμή¬ 
ματος εις το οποίο προσκυρώθηκαν οι αποζημιούμενες ιδιοκτησίες. 

Τα γραμμάτια με αριθμούς 24326, 24327/12.4.88 κατετέθησαν 
εις την Συμβολαιογράφον Δράμας Χρύσα Παπαδοπούλου - Πετρίδου, 
συνταχθείσης της υπ’ αριθ. 1.154/13.4.88 πράξεως καταθέσεως. 
Δράμα, 15 Απριλίου 1988 
Ο Πληρεξούσιος Δικηγόρος 
ΓΕΩΡΓΙΟΣ Κ. ΕΥΜΟΙΡΙΔΗΣ 
(Αριθ. διπλ. Δημ. Ταμ. I. Αθ. 4167531/25.4.88) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



